< Számítástechnika

Partíciók

Szerző: Sallai András

Copyright © 2012, Sallai András

Szerkesztve: 2012, 2013, 2014, 2015

Licenc: CC BY-SA 4.0

Web: https://szit.hu

Bevezetés

A merevlemezt particionálással vehetjük használatba, azaz a használathoz létre kell hoznunk egy partíciót. A particionálással tulajdonképpen logikailag meghatározunk egy vagy több részt. A partíciókon tároljuk a fájlrendszert.

A partíció fogalma: önálló logikai egység egy adattárolón.

Partíciós tábla típusok

A következő partíciós tábla típusok ismertek:

aix

amiga

bsd

dvh

gpt

mac

msdos

pc98

sun

loop

Ezek közül a legismertebb a msdos, amely elsődleges és kiterjesztett partíciókból áll.

Fájlrendszer

A fájlok elérésének, rendszerezésének, keresésének módja. A fájlrendszerek lehetnek tároló eszközre szántak (merevlemezre, CD-ROM-ra, DVD-ROM-ra, Pendrivera, stb.) és lehetnek hálózatra szántak.

FAT tábla

A DOS, illetve DOS alapú operációs rendszerek állományfoglalási táblázata. (File Allocation Table rövidítése)

Így van ilyen fájlrendszerünk, hogy FAT16, FAT32, FAT64/extFAT.

Inode

Unix alapú operációs rendszerek fájltárolási táblázata.

Több partíció

Előny

Egy asztali gépen külön partíción lehetnek a felhasználók adati. Linux rendszerek alatt lehetőség van a rendszer egyes könyvtárait is külön tenni. Ezek növelik a biztonságot. Egy szerver számítógépen mindenképpen több partícióra tesszük az indításhoz szükséges állományokat, a változó fájlokat, az ideiglenes fájlokat, a felhasználók adatait, stb.

Formázás

A partíciókat használat előtt formázni kell. Másként mondva sávozni.

A sávozás azt jelenti, hogy tájékozódási pontokat jelölünk meg az adattárolón.

A PC(DOS) partíciós tábla

Az IDE buszos PC számítógépeken a következő módon épülhet fel egy partíciós tábla:

Lehet egy elsődleges rész, ebben négy elsődleges partíció lehet. Lehet egy kiterjesztett rész, ebben pedig számtalan logikai partíció lehet.

NTFS

A Windows FAT után következő fájlrendszere, amely már tartalmaz hozzáférés kezelést is.

Linuxos fájlrendszerek

EXT

Ext2

Ext3

Ext4

XFS

RaiserFS

JFS

BtrFS

ZFS

Hálózati fájlredszerek

NFS - Unix

Samba (SMB/CIFS) - Windows

Az NFS fájlrendszert a Microsoft Windows, MacOS X és OpenVMS is támogatja. Az SMB/CIFS fájlrendszert a Linux nem csak támogatja, de mellette komplex szerverszolgáltatást nyújt.

Naplózó fájlrendszer

A fájlművelet naplózásra kerül, írás, létrehozás, törlés. A naplózás elkülönített helyen történik. Ha lenaplózta az adott műveletet a rendszer, csak az után hajtja végre a változtatást. Ha a rendszeren áramszünet van, az adatok elvesztésére kisebb az esély.

Particionáló programok

fdisk (minden rendszeren megtalálható)

sfdisk

cfdisk

QtParted

GParted

GNU Parted

Boot menedzser

A rendszer indulásakor lehetővé tesz az indítandó operációs rendszer megválasztását. Linuxos bootmenedzserek esetén kernelválasztásra is lehetőséget adnak.

Boot menedszerek:

lilo

grub

Linuxos particionálás

Mint azt fentebb már említettük a Linuxos szervereken külön helyre szoktunk tenni néhány könyvtárat a biztonság növelése érdekében. Ezek:

/ (rendszer)

/var (változó adatok)

/usr (a programok állományai)

/tmp (ideiglenes fájlok helye)

/boot (az indításhoz szükséges állományok)

Linkek

http://unixlinux.tmit.bme.hu/Filerendszerek

http://hu.wikipedia.org/wiki/F%C3%A1jlrendszer

http://hu.wikipedia.org/wiki/F%C3%A1jlrendszerek_list%C3%A1ja

http://windows.microsoft.com/hu-HU/windows-vista/Comparing-NTFS-and-FAT-file-systems